recursal/SuperWikiNEXT-32B huggingface dataset:
**கிராண்ட் தெப்ட் ஆட்டோ :வைசு சிட்டி** (Grand Theft Auto: Vice City**)** என்பது அதிரடி-சாகச காணொளி விளையாட்டு ஆகும். இதனை ராக்ஸ் ஸ்டார் என்பவர் மேம்படுத்தினார். ராக்ஸ் ஸ்டார் கேம்ஸ் நிறுவனம் இதனை வெளியிட்டது. அக்டோபர் 29, 2012 இல் பிளே ஸ்டேசன் 2 இல் வெளியானது. மே 12, 2003 ஆம் ஆண்டில் மைக்ரோசாப்ட் விண்டோசுவிலும், அதே ஆண்டில் அக்டோபர் 31 இல் எக்சு பாக்சில் வெளியானது. இதன் பத்தாம் ஆண்டில் செலிடத் தொலைபேசி இயங்குதளங்களில் பயன்படுத்தப்படும் மேம்பட்ட பதிப்பினை வெளியிட்டது. இந்த விளையாட்டு கிராண்ட் தெப்டின் ஆறாவது பதிப்பு ஆகும்.

இந்த விளையாட்டு வெளியான பின்பு நேர்மறையான விமர்சனங்களைப் பெற்றது. குறிப்பாக இசைக்கு பாராட்டினைப் பெற்றது. ஆனாலும் இதில் இடம்பெறும் வன்முறைக்காக  சில எதிர்மறையான விமர்சனங்களையும் பெற்றது. 2002 ஆம் ஆண்டில் அதிகம் விற்பனையான விளையாட்டுக்களில் முதலிடம் பெற்றது. அந்த சமயம் 17.5 மில்லியன் நகல் விளையாட்டுக்கள் விற்பனையாகின. ஆறாம் தலைமுறை விளையாட்டுக்களில் குறிப்பிடத் தகுந்த ஒன்றாகவும் அதுவரை வெளியான காணொளி விளையாட்டுக்களில் மிகச் சிறந்தாகவும் இது அறியப்பட்டது. பல காணொளி விளையாட்டுக்களை வெளியிடும் நிறுவனங்களிடம் இருந்து அந்த ஆண்டிற்கான சிறந்த காணொளி விளையாட்டிற்கான விருதினைப் பெற்றது. இந்த விளாஇயாட்டு வெளியான பின்பு பல இயங்குதளங்களில் இக்தனைப் பயன்படுத்தும் இணைப்புகளைப் பெற்றது. இதன் வெற்றியினைத் தொடர்ந்து கிராண்ட் தெப்ட் ஆட்டோ: சான் ஆண்ட்ரியாசு அக்டோபர் 2004 ஆம் ஆண்டிலும், வசு சிட்ட்ய் ஸ்டோரிஸ் 2006 ஆம் ஆண்டிலும் வெளியானது.

விருதுகள்
---------

காணொளி விளையாட்டுக்களை வெளியிடும் நிறுவனங்களிடம் இருந்து பல விருதுகளையும் பல விருதிற்கானப் பரிந்துரைகளையும் பெற்றது. சிறந்த பிளே ஸ்டேசன் 2 விற்கான விருதினை பிரிட்டிசு அகாதமி விளையாட்டு விருதின் முதலாம் ஆண்டின் விருதினைப் பெறது. மேலும் ஜி என் , கேம்ஸ் பாட் மற்றும்   எண்டெர்டெயின்மெண்ட் வீக்லியிடம் இருந்து கோல்டன் ஜாய்ஸ்டிக் விருதினையும் பெற்றது. கோல்டன் ஜாய்ஸ்டிக் விருது வழங்கும் நிகழ்வில் மதிப்புமிக்க உயரிய விளயாட்டு விருதினைப் பெற்றது.மேலும் சிறந்த அதிரடி மற்றும் சாகச காணொளி விளையாட்டிற்கான பிரிட்டுசு அகாதமி விளையாட்டு விருதினைப் பெற்றது,. இந்த விளையாட்டின் இசையும் பல விருதுகளைப் பெற்றது. குறிப்பாக கேம்ஸ்பாட்டின் சிறந்த விளையாட்டிற்கான இசை விருதினையும்  பிரிட்டிசு அகாதமி விளையாட்டு விருதினையும் பெற்றது. விளையாட்டிற்கான சிறந்த வடிவமைப்பிற்கான பிரிட்டிசு அகாதமி விளையாட்டு விருதினையும் பெற்றது. மேலும் சிறந்த் வரைகலைக்கான விருதிற்கு கேம்ஸ் பாட் விருதிற்கு பரிந்துரை ஆனது. ஐ ஜி என் விருதுக்கான வாசகர் தேர்வில் ஆண்டின் சிறந்த விளையாட்டுகள் பிரிவில் இரண்டாம் இடம் பெற்றது. கேம்ஸ் ஸ்பாட்டின் சிறந்த கதைக்கள்ம் கொண்ட விளையாட்டு விருதுக்குபரிந்துரை ஆனது. சிறந்த கணினி விளையாட்டிற்கான பிரிட்டிசு அகாதமி விளையாட்டு விருதினையும் பெற்றது. .

விண்டோசு பதிப்புகள்
-------------------

மே 2003 இல் விண்டோசு பதிப்பிற்கான வைஸ் சிட்டி வெளியானபோது நேர்மறையான விமர்சனங்களைப் பெற்றது. விமர்சகர்கள் இந்த விளையாட்டிற்கு 100 க்கு 94 புள்ளிகள் கொடுத்தனர். 2003 ஆம் ஆண்டில் விண்டோசு பதிப்பில் வெளியான ஒரு விளையாட்டிற்கு கொடுக்கப்படும் அதிக பட்ச புள்ளி இதுவாகும்.

சான்றுகள்
---------

  

1. ↑  "Best PC Video Games for 2003". *Metacritic*. CBS Interactive. from the original on 17 April 2016. Retrieved 17 April 2016.
**நெப்போலியன் பிரான்சுவா ஜோசப் சார்ல்ஸ் பொனபார்ட்** அல்லது **இரண்டாம் நெப்போலியன்** (*Napoléon François Joseph Charles Bonaparte*, மார்ச் 20, 1811 – ஜூலை 22, 1832) என்பவன் *முதலாம் நெப்போலியனான* நெப்போலியன் பொனபார்ட்டின் மகன் ஆவான். இவன் ஜூன் 22, 1815 முதல் இரண்டு வாரங்களுக்கு ஜூலை 7 வரை பிரான்சின் பேரரசனாக இருந்தவன்.

இவன் பாரிசில் பிறந்து 3 ஆண்டுகளில் 1814 இல் முதலாவது பிரெஞ்சுப் பேரரசு முடிவுக்கு வந்த போது அதன் பேரரசனாக இருந்த நெப்போலியன் பொனபார்ட் தனது முடிக்குரிய மகனை பிரான்சின் பேரரசனாக அறிவித்து தனது பதவியைத் துறந்தான். 1815 இல் வாட்டர்லூ போரில் முதலாம் நெப்போலியன் தோல்வியடைந்ததை அடுத்து மீண்டும் தனது 4 வயது மகனை பேரரசனாக அறிவித்து முடி துறந்தான். முதலாம் நெப்போலியன் எல்பா தீவுக்கு நாடு கடத்தப்பட்டதில் இருந்து அவன் தனது மகனைக் காணவில்லை.

ஜூன் 22, 1815 இல் தந்தையின் முடிதுறப்பை அடுத்து இரண்டாம் நெப்போலியனை பிரான்ஸ் நாட்டின் தலைவனாக அந்நாட்டின் பிரதிநிதிகள் சபை அங்கீகரித்தது. ஆனாலும், அதே ஆண்டு ஜூலை 7-இல் அவனது பதவி திடீரென்று பறிக்கப்பட்டு பதினெட்டாம் லூயி பதவிக்கு வந்தான். அடுத்த பொனபார்ட் நெப்போலியன் III 1851 இல் பதவிக்கு வந்தான்.

நெப்போலியன் பிரான்சுவா ஜோசப் சார்ல்ஸ் பொனபார்ட், பிரெஞ்சுப் பேரரசன்
1815 இல் பிரான்சுவா முடி துறந்ததை அடுத்து தனது முழுக்காலத்தையும் ஆஸ்திரியாவில் கழித்தான். 1818 இல் அவனுக்கு ரைக்ஸ்டார்ட் அரசின் இளவரசன் என்ற பட்டம் வாழங்கப்பட்டது. இவன் பின்னர் ஜூலை 22, 1832 இல் தனது 21வது அகவையில் காசநோய் காரணமாக வியென்னா நகரில் இறந்தான். இவனது இறப்பில் பல சந்தேகங்கள் கிளப்பப்பட்டன. இவன் நஞ்சூட்டிக் கொல்லப்பட்டான் என்றும் ஒரு கருத்து நிலவுகிறது.

இரண்டாம் நெப்போலியன் தனது கடைசிக் காலத்தில் பவேரியாவின் இளவரசி சோஃபி உடன் நட்புக் கொண்டிருந்தான் எனவும் அவளுடைய மகனான முதலாம் மாக்சிமிலியன் (பிற்காலத்தில் மெக்சிக்கோ மன்னன்) இவனது மகன் என்றும் கருதப்படுகிறது.

ஜேர்மனியின் தலைவர் ஹிட்லரின் ஆணைப்படி 1940 ஆம் ஆண்டில் இரண்டாம் நெப்போலியனின் உடல் வியென்னாவில் இருந்து பிரான்சுக்கு எடுத்து வரப்பட்டு, 1840 இல் நெப்போலியன் பொனபார்ட்டின் உடல் புதைக்கப்பட்ட இடத்துக்கு அருகிலேயே சிறிது காலம் மகனின் உடலும் புதைக்கப்பட்டது. பின்னர் பாரிசுக்கு எடுத்துச் செல்லப்பட்டது.

மேற்கோள்கள்
-----------

1. ↑  Altman, Gail S. Fatal Links: The Curious Deaths of Beethoven and the Two Napoleons (Paperback). Anubian Press (September 1999). ISBN 1-888071-02-8
2. ↑  *Maximilian and Carlota* by Gene Smith, ISBN 0245524185, ISBN 978-0245524189
**கைசிக புராணம்** என்பது துவாதசி நாளின் மகிமையை சொல்லக்கூடியது ஆகும். கைசிகம் என்பது ஒருவகைப் பண். இதை வராக அவதாரத்தில் பூமாதேவிக்கு வராகப் பெருமாள் அருளியதாக தொன்ம வராலாறுகள் கூறுகின்றன. திருநெல்வேலி மாவட்டம் நாங்குநேரி அருகேயுள்ள திருக்குறுங்குடி திருவடிவழகிய நம்பித் திருக்கோயிலில் நம்பிபெருமாள் மீது பக்திகொண்ட பாணர் குலத்தைச் சேர்ந்த நம்பாடுவார் என்ற பக்தரின் இறைப்பற்றைக் கூறுவதுதான் இந்தக் கைசிக புராணம். 

இந்த கைசிக புராணத்தை 500 ஆண்டுகளுக்கு முன்பு சங்கரக்கம்பர், நாராயணன், குறுங்குடி காந்தம்மாள் போன்றோர் நாடக வடிவில் இயற்றி நடித்து வந்தனர். காலமாற்றத்தில் இந்த நாடகம் அழிந்துவிட்ட நிலையில், டிவிஎஸ் குடும்பத்தைச் சேர்ந்த நாட்டிய வல்லுநரான அனிதா ரத்னத்தின் முயற்சியால் மறைந்த பேராசிரியர் ராமானுஜம் ஏற்பாட்டில் புத்துருவாக்கம் செய்யப்பட்டது. இதன்பிறகு திருக்குறுங்குடி அழகிய நம்பித் திருக்கோயிலில் கார்த்திகை மாதத்தில் வரும் சுக்லபட்ச வளர்பிறை கைசிக ஏகாதசி முடிந்த துவாதசி நாளில் 18 ஆண்டுகளாக இந்த இந்த நாட்டிய நாடகம் நடத்தப்பட்டு வருகிறது.

இதனையும் காண்க
--------------

* நம்பாடுவார்
* கைசிக ஏகாதசி
* கைசிகப் புராண உரை

மேற்கோள்கள்
-----------

1. ↑  கைசிக ஏகாதசியின் மகிமை
2. ↑  அனைத்து தோசங்களைப் போக்கி மோட்சம் தரும் கைசிக ஏகாதசி விரதம்!
3. ↑  எஸ்.கோபாலகிருஷ்ணன் (15 நவம்பர் 2018). "திருவாரூரில் கைசிக புராணம்". *கட்டுரை*. இந்து தமிழ். 14 திசம்பர் 2018 அன்று பார்க்கப்பட்டது.

வெளி இணைப்புகள்
---------------

* கைசிக புராணச் சொற்பொழிவு, பகுதி 1 - காணொளி
* கைசிக புராணச் சொற்பொழிவு, பகுதி 2 - காணொளி
**வீரகேரளம்புதூர் உச்சினி மாகாளியம்மன் கோயில்** தமிழ்நாட்டில் திருநெல்வேலி மாவட்டம், வீரகேரளம்புதூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் உச்சினி மாகாளி அம்மன் சன்னதியும், உச்சினி மாகாளி அம்மன், விநாயகர், கருப்பசாமி, மாடசாமி, பைரவரர், பலிபீடம், கங்கா தேவி, முப்பிடாதியம்மன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடைவிழா முக்கிய திருவிழாவாக நடைபெறுகிறது. புரட்டாசி மாதம் தசரா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பிரான்சிய அகாதமி** (*Académie française* (பிரெஞ்சு உச்சரிப்பு: ​[akademi fʁɑ̃ˈsɛz]), அல்லது **பிரெஞ்சு அகாதமி**, பிரான்சிய மொழியினைக் குறித்த அனைத்து விடயங்களுக்குமான முதன்மை பிரான்சிய அறிவுக் கழகமாகும். இது 1635ஆம் ஆண்டு லூயி XIII மன்னருக்கு முதன்மை அமைச்சராகவிருந்த *கர்தினால் ரிசெலியு*வினால் அலுவல்முறையாக நிறுவப்பட்டது.1793ஆம் ஆண்டிலிருந்து பிரெஞ்சுப் புரட்சியின் போது இயங்காதிருந்த இந்த அகாதமியை 1803ஆம் ஆண்டில் நெப்போலியன் மீளமைத்தார். பிரான்சியக் கழகத்தின் ஐந்து *அகாதமி*களில் மிகவும் தொன்மை வாய்ந்ததாகும்.

அகாதமியில் *லெ இம்மார்டெல்சு* (அழிவற்றவர்கள்) என அறியப்படும் 40 உறுப்பினர்கள் உள்ளனர். புதிய உறுப்பினர்களை அகாதமியின் உறுப்பினர்களே தேர்ந்தெடுக்கின்றனர். உறுப்பினர்கள் தங்கள் வாழ்நாள் முழுமைக்கும் பதவியிலுள்ளனர்; ஆனால் தீயநடத்தைக்காக நீக்கப்படலாம். முதல் உலகப் போரில் வெர்தூன் வெற்றியை அடுத்து பிரான்சின் மார்ஷலாக அறிவிக்கப்பட்ட பிலிப் பெடான் 1931இல் உறுப்பினராக தேர்வு செய்யப்பட்டார்; ஆனால் இரண்டாம் உலகப் போரின் போது விஷியிலிருந்து செயல்பட்ட செருமனியின் கைப்பாவை பிரான்சிய அரசுக்கு ஆளுநராக நியமிக்கப்பட்டதை அடுத்து 1945இல் பதவி விலக நேரிட்டது. இந்த அமைப்பு பிரான்சிய மொழி குறித்த அலுவல்முறை ஆணையகமாகச் செயல்படும் பொறுப்பு கொண்டுள்ளது; இம்மொழியின் அலுவல்முறை அகரமுதலியை வெளியிடும் அதிகாரம் வழங்கப்பட்டுள்ளது. 

பிரான்சியக் கழகக் கட்டிடம்

மேற்சான்றுகள்
-------------

1. 1 2  "L’histoire". Academie Française official website.. பார்த்த நாள்: 2010-01-13.
2. ↑  "Les immortels". Academie Française official website.. பார்த்த நாள்: 2014-01-07.
3. ↑  Sanche de Gramont, *The French: Portrait of a People*, G.P. Putnam's Sons, New York, 1969, p. 270

வெளியிணைப்புகள்
---------------

விக்கிமீடியா பொதுவகத்தில்,  
 ***Académie française***   
என்பதின் ஊடகங்கள் உள்ளன. 

* L'Académie française (பிரெஞ்சு)
* L'Académie française பரணிடப்பட்டது 2001-04-19 at the வந்தவழி இயந்திரம் from the Scholarly Societies project.
* "The French Academy". *கத்தோலிக்க கலைக்களஞ்சியம் (ஆங்கிலம்)*. (1913). நியூயார்க்: இராபர்ட் ஆபில்டன் நிறுவனம்.
* Dictionnaire de l'Académie française, neuvième édition (பிரெஞ்சு)
கணிதத்தில் பெஃபா்மான் ஸுட் வரிசை Γ0 என்பது பொிய எண்ணிடத்தக்க வரிசையாகும். இது இயற்கணித மாற்றுமுடிவு மறுகட்டமைப்பு தேற்றம் போன்ற பலவித கணித தேற்றங்களுக்கு வரிசை தேற்ற நிரூபணமாக விளங்குகிறது. சாலமன் பெஃபா்மன் மற்றும் குா்ட் ஸுட்டின் பெயரால் இது அழைக்கப்படுகிறது.

சில வேளைகளில் பயனிலையற்ற வரிசை எனவும் அழைக்கப்படுகிறது. இது எதிா்மறையாக இருப்பினும், பயனிலை குறித்து ஏற்றுக்கொள்ளத்தக்க வரையறைகள் எதுவும் இல்லை. ஒரு வரிசையை பயனிலை என்றால் அது  Γ0 விடச் சிறியதாகும்.

எதிா்பாராத விதமாக வரிசைகளுக்கென்று தரமான குறியீடுகள் எதுவுமில்லை. வரிசை வீழ்வு சாா்புகளான  {\displaystyle \psi (\Omega ^{\Omega })}, {\displaystyle \theta (\Omega )} or {\displaystyle \phi \_{\Omega }(0)}

வரையறை
------

பெஃபா்மான் ஸுட் வரிசை மிகச்சிறிய வரிசையாகும். இது 0 ஐ தொடக்கமாக கொண்டு வரிசை கூட்டல் செயல்பாடுகள் மற்றும் வெப்லன் சாா்புகள்  φα(β) மூலம் உருவாக்கப்படுவதில்லை. அதாவது,இது மிகச்சிறிய  α உடன் φα(0) = α ஆகும்.

மேற்கோள்கள்
-----------

1. ↑  Kurt Schütte, *Proof theory*, Grundlehren der Mathematischen Wissenschaften, Band 225, Springer-Verlag, Berlin, Heidelberg, New York, 1977, xii + 302 pp.
2. ↑  Solomon Feferman, "Predicativity" (2002)

* Pohlers, Wolfram (1989), *Proof theory*, Lecture Notes in Mathematics, **1407**, Berlin: Springer-Verlag, ISBN 3-540-51842-8 More than one of `|ISBN=` மற்றும் `|isbn=` specified (உதவி)
* Weaver, Nik (2005), *Predicativity beyond Gamma\_0*
சேண்டுசுபிட் கடற்கரை, கராச்சி
**சேண்டுசுபிட்** (*Sandspit*) என்பது பாக்கித்தானிலுள்ள ஒரு கடற்கரை ஆகும். இக்கடற்கரை பாக்கித்தானின் சிந்து மாகாணத்திலுள்ள கராச்சிக்கு தென் மேற்கில் அமைந்துள்ளது. இது மிகவும் பிரபலமான ஒரு சுற்றுலா தலமாகும்.

பல்வேறு வகையான கடல் வாழ் பாசி உயிரினங்களும், நண்டுகளும் இங்கு காணப்படுகின்றன. இங்குள்ள ஆழமற்ற நீர் நீச்சல் மற்றும் சூரிய குளியலுக்கு ஏற்றதாக உள்ளது. இங்கு அசாதாரண பாறை உருவாக்கத் தோற்றங்கள் காணப்படுகின்றன. ஓய்வெடுக்கவும் அடிக்கடி சென்று காற்று வாங்கவும் வசதியாக கராச்சியில் உள்ள ஒரு பொழுது போக்கிடமாக இக்கடற்கரை கருதப்படுகிறது. ஒட்டக சவாரிக்கும் குதிரை சவாரிக்கும் இந்தக் கடற்கரை வசதியாக உள்ளது .

கடந்த இருபது ஆண்டுகளாக சிந்து மாகாண வனவிலங்குத் துறையால் செயல்படுத்தப்பட்டு வரும் பச்சை மற்றும் ஆலிவ் ஆமைகள் கூடு கட்டுமிடமாக இக்கடற்கரை திகழ்கிறது. குளிர்கால மாதங்களின் தொடக்கத்தில் கூடு கட்டுதல் இங்கு நடக்கிறது. சமீபத்திய ஆண்டுகளில் இயற்கைக்கான உலகளாவிய நிதியம் அமைப்பும் – பாக்கித்தானும் சேண்டுசுபிட் கடற்கரையில் ஆமைகளைப் பாதுகாக்கும் நடவடிக்கைகளில் ஈடுபட்டுள்ளன. இதற்காக இக்கடற்கரையில் வெதுவெதுப்பான நிலப்பகுதி மையத்தை அமைத்து ஆமைப் பாதுகாப்பு நடவடிக்கைகள் தொடங்கப்பட்டுள்ளன .

மேற்கோள்கள்
-----------

1. ↑  The Arabian Gem – Sandspit Beach
2. ↑  "Wild life of Pakistan, Green Sea Turtle". 2020-08-04 அன்று மூலம் பரணிடப்பட்டது. 2019-03-12 அன்று பார்க்கப்பட்டது.
**சேட்** அல்லது **ஷேட்** அமைப்பானது வரையயற்ற வைத்தியர்கள் (MSF) இலங்கையை விட்டு நீங்கும் தருணத்தில் உள்ளூரிலே உள சமூக ஆதரவை வழங்குவதற்கு என 1 மார்ச்சு 2004 ஆம் ஆண்டு உருவாக்கப்பட்டது. இது NGO Secretariat ஊடாகவும் இலங்கையில் கம்பனிகளைப் பதியும் சட்டம் ஊடாகவும் பதிவுசெய்யப்பட்டுள்ளது. ஆழிப்பேரலையை ஏற்படுத்திய அவலத்தைத் தொடர்ந்து சிறிது காலத்திற்கு இது தன் பணிகளை மட்டக்களப்பிற்கும் விரிவுபடுத்தியது. 2012 ஆம் ஆண்டு முதல் மிதிவெடி அபாயக் கல்வித்திட்டத்தை வவுனியா மாவட்டத்திலும் கிளிநொச்சியின் கரைச்சி பூநகரிப் பிரதேச செயலர் பகுதிகளிலும் ஐக்கிய நாடுகள் சிறுவர் நிதியத்தால் நிதி, தொழில்நுட்ப அனுசரணையுடன் மிதிவெடி அபாயக் கல்வியினை வழங்கிவருகின்றது. மிதிவெடிகளாலும், வெடிக்காத வெடிநிலையில் உள்ள வெடிபொருட்களால் பாதிக்கப்பட்டவர்களுக்கான உதவிகளை சமூக சேவைத்திணைக்களத்துடன் இணைந்து வழங்கி வருகின்றனர். 2015 ஆம் ஆண்டு ஜூலை முதல் ஐரோப்பிய ஒன்றியத்தின் நிதியுதவுடனும் ஐக்கிய நாடுகள் சிறுவர் நிதியத்தின் தொழில்நுட்ப அனுசரணையுடன் வவுனியா மாவட்டத்தில் சிறுவர் விபத்துத் தவிர்ப்பு விழிப்புணர்வினை ஏற்படுத்து வருகின்றனர்.
**மிலாப் சந்த் ஜெயின்** (*Milap Chand Jain)*(21 ஜூலை 1929  -29 ஏப்ரல் 2015  ) என்பவர் தில்லி உயர் நீதிமன்றத்தின் முன்னாள் தலைமை நீதிபதி, இராஜஸ்தான் மாநில முன்னாள் ஆளுநர் மற்றும் இராஜஸ்தான் மாநில லோக் ஆயுக்தாவின் முன்னாள் தலைவர் ஆவார்.

ஜெயின் 1929ஆம் ஆண்டு ராஜஸ்தான் மாநிலம் ஜோத்பூரில் பிறந்தார். இளங்கலை வணிகவியல் பட்டம் பெற்ற பிறகு இளங்கலைச் சட்டப் பட்டம் பெற்ற இவர், 1978ல் ராஜஸ்தான் உயர் நீதிமன்ற நீதிபதியாக நியமிக்கப்பட்டார். பின்னர் இவர் தில்லி உயர் நீதிமன்றத்தின் தலைமை நீதிபதியாகப் பதவி உயர்வு பெற்றார்.

ஜெயின் ஆணையம்
-------------

இராஜீவ் காந்தியின் படுகொலையில் தொடர்புடைய சந்தேகமாகக் கருதப்படும் உள்நாட்டு மற்றும் வெளிநாட்டு நபர்களை விசாரணை செய்ய இந்திய அரசால் அமைக்கப்பட்ட ஜெயின் ஆணையத்தின் தலைவராகவும் இருந்துள்ளார். இவர் 1990ஆம் ஆண்டு குறுகிய கால ராஜஸ்தான் மாநில ஆளுநராகப் பதவி வகித்தார்.

மறைவு
-----

மிலாப் சந்த் ஜெயின் தமது 86வது அகவையில் உடல்நலக் குறைவால் ஜெய்ப்பூரில் காலமானார்.

மேற்கோள்கள்
-----------

1. ↑  "%22Jain, Milap%22 – Google Search".
2. ↑  "Justice Milap Chand Jain dies". .
3. ↑  Former Delhi HC Chief Justice Milap Chand Jain dies
**அனந்தபுரமு-இந்துப்பூர் நகர்ப்புற மேம்பாட்டு ஆணையம்** (*Anantapuramu–Hindupur Urban Development Authority*) என்பது இந்திய மாநிலமான ஆந்திரப் பிரதேசத்தின் அனந்தபூர் மாவட்டத்தில் உள்ள ஒரு நகர்ப்புற திட்டமிடல் நிறுவனமாகும். 2017 ஆம் ஆண்டு நவம்பர் திங்கள் 4 ஆம் தேதியன்று ஆந்திரப் பிரதேச பெருநகரப் பகுதி மற்றும் நகர்ப்புற மேம்பாட்டு ஆணையச் சட்டம், 2016 இன் கீழ் அனந்தபுரமுவை தலைமையிடமாகக் கொண்டு உருவாக்கப்பட்டது. 

அனந்தபுரமு-இந்துப்பூர் நகர்ப்புற மேம்பாட்டு ஆணையத்தின் அதிகார வரம்பு 2,791.78 சதுர கிலோமீட்டர் அளவுக்குப் (1,077.91 சதுர மைல்) பரவியுள்ளது. அனந்தபூர் மாவட்டம் மற்றும் புதிதாக உருவாக்கப்பட்ட சிறீ சத்ய சாய் மாவட்டத்தின் 18 மண்டலங்களில் உள்ள 177 கிராமங்கள் இதில் உள்ளடங்கியுள்ளன. அனந்தபுரம் மாநகராட்சியும் இந்துப்பூர் மற்றும் தர்மாவரம் ஆகிய இரண்டு நகராட்சிகளும் இவ்வாணையத்தின் ஒரு பகுதியாகும்.

மேற்கோள்கள்
-----------

1. ↑  "AHUDA – Ananthapuram Hindupur Urban Development Authority – Official Website".
2. ↑  "AP govt announces four new urban development bodies". *The Indian Express*. 18 October 2016.. பார்த்த நாள்: 9 November 2016. 
[*தொடர்பிழந்த இணைப்பு*]
3. ↑  Staff Reporter (19 October 2016). "Four urban development authorities on the way" (in en-IN). *The Hindu*.. பார்த்த நாள்: 9 November 2016.
4. 1 2  "AP govt announces four new urban development bodies" (in en). *The Indian Express*. 18 October 2016.. பார்த்த நாள்: 27 January 2017. 
[*தொடர்பிழந்த இணைப்பு*]

புற இணைப்புகள்
--------------

* Official website
**பெருமபது பியசேன விக்கிரமசூரிய** (*Perumabadu Piyasena Wickramasuriya*) என்பவர் ஓர் இலங்கை அரசியல்வாதி ஆவார். 1921 ஆம் ஆண்டு மார்ச்சு மாதம் 10 ஆம் தேதியன்று இவர் பிறந்தார். இலங்கை சுதந்திரக் கட்சியை பிரதிநிதித்துவப்படுத்தி தெவிநுவரை நாடாளுமன்ற உறுப்பினராக இருந்தார்.

விக்கிரமசூரிய முதலில் 1960 ஆம் ஆண்டு நடைபெற்ற மார்ச்சு பொதுத் தேர்தலில் இலங்கை சுதந்திரக் கட்சியிலிருந்து தெவிநுவரை தொகுதியில் போட்டியிட்டார். ஆனால் ஐக்கிய தேசியக் கட்சியின் சி.ஏ. தர்மபாலவிடம் தோல்வியடைந்தார். ஆனால் 1960 ஆம் ஆண்டு சூலையில் நடைபெற்ற பொதுத் தேர்தலில் தர்மபாலவை தோற்கடித்து தெவிநுவரையிலிருந்து நாடாளுமன்றத்திற்கு தேர்ந்தெடுக்கப்பட்டார். 1964 டிசம்பரில் சி.பி. டி சில்வாவுடன் இணைந்து எதிர்க்கட்சிக்குச் சென்றார். 1965 ஆம் ஆண்டு நடைபெற்ற பொதுத் தேர்தலில் இலங்கை சுதந்திரக் கட்சியின் வில்லியம் டி சில்வாவிடம் இலங்கை சுதந்திர சோசலிசக் கட்சியில் போட்டியிட்டு ரொனி டி மெல் அவர்களால் தோற்கடிக்கப்பட்டார். 1970 பொதுத் தேர்தலில் இவர் ஐக்கிய தேசியக் கட்சியிலிருந்து போட்டியிட்டார்.

மேற்கோள்கள்
-----------

1. ↑  "Hon. Wickramasuriya, Perumabadu Piyasena, M.P." *Directory of Past Members*. Parliament of Sri Lanka. 24 August 2021 அன்று பார்க்கப்பட்டது.
2. ↑  Parliament of Sri Lanka (1972). *Members of the Legislatures of Ceylon, 1931-1972*. Parliament of Sri Lanka.
3. ↑  "RESULTS OF THE PARLIAMENTARY GENERAL ELECTION - 20/07/1960" (PDF). *elections.gov.lk*. Department of Elections, Sri Lanka. 1 February 2022 அன்று பார்க்கப்பட்டது.
***பெகிடோல்** (Pheidole)* என்பது மைமிசினே எனப்படும் எறும்புத் துணைக்குடும்பத்தில் உள்ள பேரினம் ஆகும். இந்த பேரினம் பரவலாகவும், சுற்றுச்சூழல் ரீதியாகவும் ஆதிக்கம் செலுத்தும் பல சிற்றினங்களைக் கொண்டுள்ளது. இதில் ஆயிரத்திற்கும் மேற்பட்ட சிற்றினங்கள் உள்ளன. முதன் முதலில் அமெரிக்காவில் தோன்றிய இந்தப் பேரினத்தின் சிற்றினங்கள் பல இன்று உலகம் முழுவதும் பரவியுள்ளது.

 *பெகிடோல் மெண்டிகுலா*

காலனி அமைப்பு
-------------

பெரும்பாலான இனங்கள் *பெகிடோல்* சிற்றினங்களில் பல்லுருத்தோற்றம் கொண்ட கூட்டமைப்பினைக் கொண்டவை. இதனுடைய கூட்டமைப்பில் இருவகையான வேலைக்கார எறும்புகள் உள்ளன. இவை "சிறிய" எண்ணிக்கையிலான வேலைக்கார எறும்புகள் "பெரிய" எண்ணிக்கையிலான வேலைக்கார எறும்புகள் அல்லது "வீரர்கள்" ஆவர். வீரர்கள் பொதுவாக உடல் அளவோடு ஒப்பிடுகையில் மிகப் பெரிய தலையுடன் கீழ்த்தாடையினையும் கொண்டுள்ளன.[]

கூடுதலாக, மற்ற எறும்பு இனங்களைப் போலவே, ஒரு கூட்டமைப்பில் ஒன்று அல்லது ஒன்றுக்கு மேற்பட்ட இராணிகள் இருக்கலாம். மேலும் முதிர்ந்த கூட்டமைப்பில், இறகுகளுடைய கன்னி எறும்புகள், ஆண் எறும்புகளுடன் காணப்படும்.

வீரர்கள்
--------

தனித்துவமான பெரிய அளவிலான வேலைக்கார எறும்புகள் - வீரர்கள், கொண்டுள்ள பெரிய தலை காரணமாக, இந்த இனத்திற்கான பெயரான *பெகிடோல்* "பெரிய தலை எறும்புகள்" என்ற புனைபெயரைப் பெற்றுத்தந்துள்ளனர். *பெகிடோல்* கூட்டமைப்பின் முக்கிய வேலைக்கார எறும்புகளாகவும். இவர்கள் கடுமையானவையாகத் தோன்றினாலும், பெரும்பாலும் மிகவும் கூச்ச சுபாவமுடையவை. மேலும் ஆபத்துக்காலங்களில் முதலில் தப்பி ஓடுபவர்களாக உள்ளனர். பல *பெகிடோல்* இனங்கள் பெரிய தொழிலாளர்கள் மீது முட்டையிடும் ஒட்டுண்ணி ஃபோரிட் ஈக்களின் இரையாகும். இந்த ஈக்களின் குடம்பிகள் முக்கியமாகப் பாதிக்கப்பட்டவர்களின் தலை சூழுறைகளில் வளர்கின்றன. இறுதியில் இவை தலையினைத் துண்டித்துவிடுகின்றன.[]

பெரும்பாலான சந்தர்ப்பங்களில், பெரிய வேலைக்கார எறும்புகள், கூட்டுக்குள் பெரிய உணவுப் பொருட்களை உடைக்க அல்லது வெளியில் விதைகள் போன்ற பெரிய பொருட்களை எடுத்துச் செல்லும் வேலையினைச் செய்கின்றன. பல *பெகிடோல்* இனங்கள் சுற்றுச்சூழல் ரீதியாக முக்கியமான விதை நுகர்வோர்களாக உள்ளன ("அறுவடை செய்பவர்கள்").[]

பெரிய மற்றும் சிரிய வேலைக்கார எறும்புகள், *பெ. பர்புரியா** வேலைக்கார எறும்பு (பெரிய), பெ. புர்புரியா, தலை, வெறுபடுத்தியறும் செதிலுடன்சிறிய வேலைக்கார எறும்பு
* வேலைக்கார எறும்பு (சிரிய), பெ. புர்புரியா, தலை, வெறுபடுத்தியறும் செதிலுடன்சிறிய வேலைக்கார எறும்பு, மேலே
* வேலைக்கார எறும்பு (பெரிய), பெ. புர்புரியா, தலை, வெறுபடுத்தியறும் செதிலுடன்பெரிய வேலைக்கார எறும்பு
* வேலைக்கார எறும்பு (பெரிய), பெ. புர்புரியா, தலை, வெறுபடுத்தியறும் செதிலுடன்சிறிய வேலைக்கார எறும்பு, மேலே

சிற்றினங்கள்
------------

இந்த பேரினத்தில் சுமார் 1,000 க்கும் மேற்பட்ட இனங்கள் உள்ளன. அவற்றில் சில:

* பெகிடோல் அக்குலேட்டா

மேற்கோள்கள்
-----------

1. ↑  E. O. Wilson (2003). *Pheidole in the New World: A Dominant, Hyperdiverse Ant Genus*. Harvard University Press. பன்னாட்டுத் தரப்புத்தக எண்:0-674-00293-8. .

வெளி இணைப்புகள்
---------------

* 

* பொதுவகத்தில் *Pheidole* தொடர்பாக ஊடகக் கோப்புகள் உள்ளன.
* நேரடி *Pheidole* இன் Myrmecos.net படங்கள்
* *Pheidole* மாதிரி படங்களை கேலரியில், Antweb.org மீது
எசல ஊர்வலத்தில் மில்லங்கோடா இராசா
**மில்லங்கோடா ராஜா** (*Millangoda Raja*) ( சிங்களம்: මිල්ලන්ගොඩ රාජා ) (**மில்லங்கோடா டஸ்கர்** என்றும் அழைக்கப்படுகிறது) (1938- 2011 சூலை 30) என்பது ஒரு இலங்கை யானையாகும். இது வாழ்ந்தபோது மிக நீளமான தந்தங்களைக் கொண்ட ஆசிய யானை என்று கருதப்பட்டது.  இது, 1945இல் புத்தளம் மாவட்டத்தின் ஆனமடுவாவில் உள்ள நவகதேகம காடுகளில் பிடிக்கப்பட்டது. அதன் பின்னர் கேகாலையின் மோலகோடாவைச் சேர்ந்த எம். ஆர். மில்லங்கோடா அப்புஹாமிக்கு சொந்தமானது.  இந்த யானை கண்டியில் நடைபெறும் எசல ஊர்வலத்தில் சுமார் 40 ஆண்டுகளாக பங்கேற்றது. மேலும் புத்தரின் புனிதப்பல் அடங்கிய புனித கலசத்தையும் எடுத்துச் சென்றது. இது இலங்கையில் ஒரு சில யானைகள் மட்டுமே கிடைக்கும் வாய்ப்பாகும்.  இந்த யானை 30 சூலை 2011 அன்று இறந்தது. அது இறக்கும் போது சுமார் 73 வயதாக இருந்தது.  அதன் மறைவுக்குப் பின்னர், உடல் பாதுகாக்கப்பட்டு ஆனந்த மில்லங்கோடாவால் கேகல்லை, மோலகோடாவில் உள்ள யானை கிராமத்தில் பொதுக் காட்சிக்கு வைக்கப்பட்டது.

மேலும் காண்க
------------

* அயந்துதுவா இராசா
* இராசா
* நடுங்கமுவ இராசா

மேற்கோள்கள்
-----------

1. ↑  Charles Haviland (4 August 2011). "'Longest tusked' elephant in Asia dies in Sri Lanka". BBC News.. பார்த்த நாள்: 22 August 2011.
2. ↑  Dhaneshi Yatawara (7 August 2011). "Milangoda Raja - The majestic tusker that was". Sunday Observer. Archived from the original on 13 ஆகஸ்ட் 2011.. பார்த்த நாள்: 16 October 2011.
3. ↑  "Elephant with the longest tusks in Asia dies". Sunday Observer online. 2011-08-14. Archived from the original on 2011-08-20.. பார்த்த நாள்: 2011-09-24.
4. ↑  "An elegy to Millangoda Raja". Dailynews online. 2011-09-24. Archived from the original on 2012-10-21.. பார்த்த நாள்: 2011-08-21.
2008 ஆம் ஆண்டை **அனைத்துலக உருளைக்கிழங்கு ஆண்டு** என ஐக்கிய நாடுகள் அவை அறிவித்தது. இதற்கான தீர்மானம் (60/191) 2005 ஆம் ஆண்டு டிசம்பர் 22 ஆம் தேதி ஐக்கிய நாடுகள் பொதுச் சபையின் 68 ஆவது முழுநிறைக் கூட்டத்தில் ஏற்றுக்கொள்ளப்பட்டது. முன்னர் உணவு வேளாண்மை அமைப்பினால் நிறைவேற்றப்பட்ட தீர்மானம் ஒன்றை அடியொற்றியே பொதுச்சபை இத் தீர்மானத்தை நிறைவேற்றியது.

நாடுகளின் அரசுகள், ஐக்கிய நாடுகள் வளர்ச்சித் திட்டம், அனைத்துலக வேளாண்மை ஆய்வு தொடர்பான ஆலோசனைக் குழு, ஐக்கிய நாடுகள் அவை சார்ந்த பிற அமைப்புக்கள், அரசு சார்பற்ற அமைப்புக்கள் ஆகியவற்றுடன் சேர்ந்து அனைத்துலக உருளைக்கிழங்கு ஆண்டுச் செயற்பாடுகளை முன்னெடுக்க உதவுமாறு உணவு வேளாண்மை அமைப்பை இத் தீர்மானம் கேட்டுக்கொண்டது.

பின்னணி
-------

உருளைக்கிழங்கு உலக மக்களின் முதன்மையான உணவுகளில் ஒன்று. உணவுப் பாதுகாப்பு, வறுமை ஒழிப்பு என்பவை தொடர்பில் உருளைக்கிழங்கு ஆற்றக்கூடிய பங்கு முக்கியமானது.. உலக அளவில் ஏற்றுக்கொள்ளப்பட்ட வளர்ச்சி இலக்குகளை அடைவதற்கு இது மிகவும் இன்றியமையாதது. 2005 ஆம் ஆண்டில் நடைபெற்ற உணவு வேளாண்மை அமைப்பின் மாநாட்டில், அனைத்துலக உருளைக்கிழங்கு ஆண்டு ஒன்றை அறிவிக்கும்படி, ஐக்கிய நாடுகள் அவையைக் கேட்டுக்கொள்ளும் தீர்மானம் நிறைவேற்றப்பட்டது.

குறிப்புக்கள்
-------------

1. ↑  ஐக்கிய நாடுகள் General Assembly  Session 60  *Resolution*  *191*. *International Year of the Potato, 2008*   **A/RES/60/191**  page 1.  22 December 2005.  Retrieved 2007-11-18.

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

வெளியிணைப்புக்கள்
-----------------

* அனைத்துலக உருளைக்கிழங்கு ஆண்டு
* உருளைக்கிழங்குடன் வாழ்வது தொடர்பான பன்னாட்டுக் கருத்தரங்கு (ISLP'08) பரணிடப்பட்டது 2008-08-27 at the வந்தவழி இயந்திரம்
* உணவு வேளாண்மை அமைப்பின் 2005 ஆண்டுத் தீர்மானம்
* அனைத்துலக உருளைக்கிழங்கு மையம் பரணிடப்பட்டது 2006-07-18 at the வந்தவழி இயந்திரம்
**அனந்தபுரம் வரதராஜப்பெருமாள் கோயில்** தமிழ்நாட்டில் விழுப்புரம் மாவட்டம், அனந்தபுரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜப்பெருமாள், ஸ்ரீபூதேவி, ஸ்ரீதேவி சன்னதிகளும், வீரஆஞ்சநேயர் உபசன்னதியும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மேகத்பூர்** (*Mehatpur*) பஞ்சாப் மாநிலத்தில் ஜலந்தர் மாவட்டத்தில் உள்ள நகரம் ஆகும். இந்நகரம் நாகோதரிலிருந்து தேசிய நெடுஞ்சாலை 71 (NH-71) இல் இருந்து 8 கிமீ தொலைவில் உள்ளது.

நிலவியல்
--------

மேகத்பூர் நகரம் குளிர்காலம் மற்றும் சூடான கோடைகாலங்களுடன் ஈரப்பதமான மிதவெப்ப மண்டல சூழலை கொண்டுள்ளது. கோடைகாலம் ஏப்ரல் முதல் ஜூன் வரையிலும் மற்றும் நவம்பர் முதல் பிப்ரவரி வரையிலும் குளிர்காலமாகும். கோடை காலத்தில் வெப்பநிலை 45 டிகிரி செல்சியஸ் வரை உயரும். இந்நகரில் சராசரியாக வெப்பநிலை 30 டிகிரி செல்சியஸ் ஆகும். குளிர்கால வெப்பநிலை 19 ° C முதல் 2 ° C வரை குறையலாம். சராசரியான ஆண்டு மழை 60 செ.மீ ஆக உள்ளது.

பொருளாதாரம்
-----------

மேகத்பூரில் பல மருத்துவமனைகளும் ஆரம்ப சுகாதார நிலையங்களும் உள்ளன. சிவில் மருத்துவமனை, சண்டி மருத்துவமனை, சேமா மருத்துவமனை, தியாபா மருத்துவமனை, கால்நடை மருத்துவமனை ஆகியவைகள் குறிபிடத்தக்கவை. மேலும் அரிசி ஆலைகள், காகிதம், மின் ஆலை, மெஹபூர் ஆகியவை சர்க்கரை ஆலை என பல தொழில் செய்யும் நிறுவனங்களும் உள்ளன.

கல்வியறிவு
----------

இந்த நகரம் பன்னிரெண்டு ஆங்கில மற்றும் பஞ்சாபி பள்ளிகளை (சிபிஎஸ்இ மற்றும் பிஎஸ்ஈபி இணைக்கப்பட்டுள்ளது) கொண்டிருக்கிறது. மேலும், அருகிலுள்ள கிராமங்களுக்கான மாணவர்களுக்கு பள்ளிப் பேருந்துகளும் இயக்கபடுகின்றன.

மொழி
----

பெரும்பாலான மக்கள் பேசும் மொழி பஞ்சாபி ஆகும். மேகத்பூரின் அதிகாரப்பூர்வ மொழி பஞ்சாபியாக உள்ளது. இந்தி மற்றும் ஆங்கிலம் போன்ற புதிய மொழிகளோடு பல்வேறு கலாச்சாரங்களை சேர்ந்தவர்கள் இங்கு வாழ்ந்து நகரத்தைச் செழிப்பாக்குகிறார்கள். பெரும்பாலான மக்கள் சீக்கிய சமயத்தைச் சேர்ந்தவர்கள் ஆவர்.

வரலாற்று மற்றும் சமயத் தலங்கள்
------------------------------

பாபா ராம் மாலொ ஜி, சாந்த்-சதர், குருத்வாரா - சிங் சபா, ஹால்டி சாஹிப், பெர் சாஹிப், ராம்கிரிய மந்திர், குருடாவாரா சம்ரா பட்டி, ஷிவ் மந்திர், தியானா மந்திர், டேரா கரிப் டாசி தம், பாபா ஜஹர் பிர் அருகில் துங்கர பட்டி, குருத்வாரா ஸ்ரீ குரு ரவிதாஸ் ஜி தங்காண பட்டி ஆகியவை குறிப்பிடத்தக்க வழிபாட்டுத் தலங்கள் ஆகும். ஒவ்வொரு ஆண்டும் மேகத்பூரில் நடைபெறும் சின்ஜ் என்ற மல்யுத்த போட்டி, தசரா பண்டிகை (இந்து மதத்தின் ஒரு பெரிய திருவிழா), இந்தியா முழுவதும் பிரபலமாக உள்ளது.

அருகிலுள்ள கிராமங்கள்
---------------------

ஷாஹ்பூர், குர்ராம்பூர், அடர்மன், அக்பர்பூர் கலன், பாலோக்கி, புலாண்டா, டானுவல், ஹரிபூர், பர்ஜியன் கலன், சங்கோவ்ல், சிங்க்பூர், தண்டுரா, உடுவோல், உமாவால் பில்லா, கக்கர்ஹால் இஸ்மாயில்புர் மற்றும் கைரா ஃபுஜா சிங்.

மேற்கோள்கள்
-----------

1. ↑  "Indian postal website with Mehatpur's PIN code". 2011-07-16 அன்று மூலம் பரணிடப்பட்டது. 2016-08-01 அன்று பார்க்கப்பட்டது.
**அனைத்துலக தொழிற்துறை வகைப்பாடு சீர்தரம்** என்பது ஐக்கிய நாடுகள் சபையின் தொழ்துறைகள் வகைப்படுத்தல் முறைமை ஆகும்.

A - வேளாண்மை, வனவியல், மீன்பிடிப்பு

1 பயிர் செய்கை, விலங்கு வளர்ப்பு, வேட்டையாடுதல், தொடர்புள்ள செயற்பாடுகள்
2 வனவியல், மரம் வெட்டல்
3 மீன்பிடிப்பு, நீர்வாழ்வன வளர்ப்பு
B - சுரங்கத் தொழில், அகழ்வு

5 நிலக்கரி, பழுப்பு நிலக்கரி சுரங்க வேலை
6 பெட்ரோல், இயற்கை வாயு அகழ்வு
7 உலோகத்தாதுக்கள் அகழ்வு
8 இதர சுரங்க வேலைகள்
9 சுங்க உதவி சேவைகள்
C - உற்பத்தி

D - மின்சாரம், எரிவாயு, steam and air conditioning supply

E - நீர் விநியோகம்; sewerage, waste management and remediation activities 

F - கட்டுமானம்

G - தொகை விற்பனை

H - போக்குவரத்து

I - உணவகம், விருந்தோம்பல் துறை

J - தகவல் தொழில்நுட்பம், தொடபியல்

K - நிதி - finanical

L - நிலமனைத் துறை - Real Estate

M - அறிவியல், தொழில்நுட்பம், துறைசார்

N - நிர்வாகம், நிர்வாக உதவி

O - பொது நிர்வாகம், பாதுகாப்பு

P - கல்வி

Q - மனித நலம், சமூக வேலை 

R - கலைகள், பொழுதுபோக்கு, ஈடுபாடுகள்

S - இதர சேவைகள்

T - Activities of households as employers; undifferentiated goods- and services-producing activities of households for own use

U - Activities of extraterritorial organizations and bodies

மேற்கோள்கள்
-----------

1. ↑  ISIC Rev.4
இந்தியாவின் மும்பையில் நடைபெற்ற இந்தியா பொருளாதார உச்சி மாநாடு 2011 இன் போது இந்தியாவின் கலாச்சார பொருளாதார அமர்வில் ரஜினி பக்சி
**ரஜினி பக்சி** (Rajni Bakshi) மும்பையைச் சேர்ந்த சுதந்திர எழுத்தாளர் ஆவார். சமகால இந்தியாவில் சமூக மற்றும் அரசியல் இயக்கங்களைப் பற்றி இவர் எழுதுகிறார். *அஹிம்சா கான்வர்சேசன்* என்பதன் நிறுவனர் மற்றும் கண்காணிப்பாளர் ஆவார். இது அகிம்சையின் சாத்தியங்களை ஆராய்வதற்கான வலைத்தளம் ஆகும்.

இவர் முன்னதாக *காந்தி பீஸ் ஃபெல்லோவ் அட் கேட்வே ஹவுஸ்* எனும் உலகளாவிய ஒற்றுமைக்கான இந்திய குழுவின்*உறுப்பினராக இருந்தார்.*  இவரது கட்டுரைகள் பல ஆங்கிலம் மற்றும் இந்தி செய்தித்தாள்கள் மற்றும் பத்திரிகைகளில் வெளிவந்துள்ளது.  இவர் கிங்ஸ்டன், ஜமைக்காவின், இந்திரப்பிரஸ்தா கல்லூரி (டெல்லி), ஜார்ஜ் வாஷிங்டன் பல்கலைக்கழகம் (வாஷிங்டன் டி.சி) மற்றும் ராஜஸ்தான் பல்கலைக்கழகம் (ஜெய்ப்பூர்) ஆகிய பள்ளிகளில் பயின்றார். 

2000 ஆம் ஆண்டில் ரஜினி ஹோமி பாபா ஆய்வுதவித் தொகையினைப் பெற்றார். இவரது புத்தகம் *பஜார்ஸ், கான்வர்சேசன் அண்ட் ஃபிரீடம்* (2009) இரண்டு வோடபோன் குறுக்கெழுத்து புத்தக விருதுகளை வென்றது, ஒன்று "புனைகதை அல்லாத" பிரிவிலும் , மற்றின்று "பிரபலமான விருது" பிரிவிலும் விருதினை வென்றது.

படைப்புகள்
----------

* *தெ லாங் ஹால்: 1982-83 ஆம் ஆண்டின் பாம்பே ஜவுளித் தொழிலாளர் வேலைநிறுத்தம்* (1986; கிரேட் பாம்பே டெக்ஸ்டைல் ஸ்ட்ரைக் )
* பாபு குடி:ஜெர்னீஸ் ஓவர் சுவாமி விவேகானந்தாஸ், லெகசி (1993; சுவாமி விவேகானந்தர் )
* *பாபு குடி:* ஜர்னீஸ் இன் ரீடிஸ்கவரி ஆஃப் காந்தி (1998)
* லெட்ஸ் மேக் இட் ஹேப்பன்:ஆல்டர்நேடிவ் எகனாமிக்ஸ் (2003)
* *பஜார்ஸ், கான்வர்சேசன் அண்ட் ஃபிரீடம்* (2009)

சான்றுகள்
---------

1. ↑  "The science of non-violence". *தி இந்து*. 2013-10-02. .
2. ↑  *Bazaars, Conversations and Freedom*, official website
3. ↑  "Mumbaikar brings home fiction award". *தி டைம்ஸ் ஆஃப் இந்தியா*. 21 August 2010. Archived from the original on 2012-03-24. .
4. ↑  "Rajni Bakshi wins two Crossword Book Awards". *ஹிந்துஸ்தான் டைம்ஸ்*. 2010-08-21. Archived from the original on 2014-12-16. .

வெளி இணைப்புகள்
---------------

* *பஜார்ஸ், கான்வர்சேசன் அண்ட் ஃபிரீடம் (2009)* , அதிகாரப்பூர்வ வலைத்தளம்
* *பஜார்ஸ், கான்வர்சேசன் அண்ட் ஃபிரீடம் (2009)* *பற்றிய ஆய்வு*
* ரஜினி பக்ஷி, கேட்வே ஹவுஸில் ஆசிரியர்
**கணேச ஜெயந்தி** (*Ganesh Jayanti*) அல்லது **மகா சுக்கில சதுர்த்தி** என்பது இந்துக் கடவுளான, விநாயகரின் பிறந்தநாளைக் குறிக்கும் தினமாகும்.

இது **தில்குந்த சதுர்த்தி** என்றும் **வரத சதுர்த்தி** எனவும் அழைக்கப்படுகின்றது. கணேச ஜெயந்தி விரதாமாகவும், பண்டிகையாகவும் அனுட்டிக்கப்படுகின்றது. ஒவ்வொரு வருடத்திலும் மாசி மாதத்தில் வரும் சுக்கில பட்ச சத்துர்த்தியில் கணேச ஜெயந்தி அனுட்டிக்கப்படுகின்றது. இது இந்திய மாநிலங்களான, மகாராட்டிரா மற்றும் கோவாவிலும் பெரும் பண்டிகையாகக் கொண்டாடப்படுகின்றது. பொதுவாக அனைவராலும் அறியப்பட்ட விநாயக சதுர்த்தி, விநாயகரின் பிறந்த நாளாகவே கொண்டாடப்படுகிறது. கணேச ஜெயந்தி மாசி மாதத்திலும், கொண்டாடப்படுவது விநாயக சதுர்த்தி ஆவணி மாதத்தில் கொண்டாடப்படுவதுமே, இவ்விரண்டு விழாக்களுக்குமான வேறுபாடாகும்.

மேற்கோள்கள்
-----------

1. ↑  Thapan, Anita Raina (1997), *Understanding Gaņapati: Insights into the Dynamics of a Cult*, New Delhi: Manohar Publishers, ISBN 81-7304-195-4 p.215
2. ↑  Wright, Daniel (1993). *History of Nepal*. Asian Educational Services. பக். 41. ISBN 9788120605527. பன்னாட்டுத் தரப்புத்தக எண்:81-206-0552-7.. பார்த்த நாள்: 2009-11-26.
3. ↑  Sharma, Usha. *Festivals in Indian Society (2 Vols. Set)*. Mittal Publications. பக். 70–71.. பார்த்த நாள்: 2009-11-26.
**மேக எதிரொளிப்புத்திறன்** அல்லது **முகில் எதிரொளிப்புத்திறன்** (*Cloud albedo*) என்பது முகில் ஒன்றின் எதிரொளிப்புத் திறனின் அளவாகும். ஒரு முகிலின் எதிரொளிப்புத்திறன் மதிப்பு அதிகமாக இருந்தால் அந்த முகில் அதிகமான சூரிய ஒளியை எதிரொளிக்கிறது, அல்லது குறைவான கதிர்வீச்சு பரவுகிறது என்பது பொருளாகும்.

மேக எதிரொளிப்புத்திறன் குறைந்த அளவு 10 சதவிதம் முதல் அதிகபட்சம் 90 சதவீதம் வரை மாறுபடுகிறது. முகில்களில் உள்ள நீர்த்துளிகளின் அளவு, அதில் திரவவடிவிலுள்ள நீரின் அளவு மற்றும் பனிக்கட்டியின் உள்ளடக்கம், முகிலின் தடிமன் மற்றும் சூரியனின் உச்சிக்கோணம் ஆகியவற்றைப் பொறுத்து இம்மாறுபாடு அமைகிறது. மற்ற காரணிகள் யாவும் சமமாக இருக்கும்போது மேகத்தில் நீர்த்துளிகளின் அளவு குறைவாக இருந்தால், திரவவடிவ நீரின் உள்ளடக்கம் அதிகமாக இருக்கும். மேக எதிரொளிப்புத்திறனும் அதிகமாகவே இருக்கும்.

குறைந்த, தடிமனான அடுக்குத்திரள் முகில்கள் போன்றவை முதலில் உள்வரும் சூரியக்கதிர்களைப் பிரதிபலிக்கின்றன. இதனால் அதிக எதிரொளிப்புத் திறன் மதிப்பைக் கொண்டிருக்கின்றன. அதேசமயம் அதிக தடிமனில்லாத மென்முகில் வகை முகில்கள் அகச்சிவப்புக் கதிர்களை வெளியேறவிடாமல் தடுத்து சூரியக்கதிர்வீச்சை மேற்பரப்பிற்கு அனுப்புகின்றன. இதனால் குறைவான எதிரொளிப்புத் திறன் மதிப்பு இங்கு விளைகிறது. இத்திறன் பைங்குடில் விளைவுக்குப் பங்களிக்கிறது.

மேற்கோள்கள்
-----------

1. ↑  "EO Library: Clouds & Radiation Fact Sheet". நாசா. 2008-10-15 அன்று பார்க்கப்பட்டது.
2. ↑
**Page Module:Hatnote/styles.css has no content.**

கத்தோலிக்க திருச்சபையின் உலக இளையோர் நாள் குறித்து அறிய, காண்க உலக இளையோர் நாள்.
**அனைத்துலக இளையோர் நாள்** (*International Youth Day*) ஆகஸ்ட் 12ம் நாளில் இளையோருக்காகக் கொண்டாடப்படும் ஒரு சிறப்பு நாளாகும். இந்நாள் இளைஞர்களின் அனைத்துலக மட்டத்தில் பல்வேறு பிரச்சினைகளுக்குத் தீர்வுகாண அந்தந்த நாடுகளின் அரசுகளுக்கு ஒரு சந்தர்ப்பம் கொடுப்பதற்காக ஏற்படுத்தப்பட்டது. அனைத்து நாடுகளிலும் இந்நாளில் பல்வேறு வகையான நிகழ்ச்சிகள், நிதி சேகரிப்பு, பட்டறைகள், கலாச்சார நிகழ்ச்சிகள், ஊர்வலங்கள், பொதுக்கூட்டங்கள் போன்றவை அந்தந்த நாடுகளின் அரச, அரச சார்பற்ற நிறுவனங்களினால் நடத்தப்படுவது வழக்கம். ஐக்கிய நாடுகள் அவையினால் 1999 இல் இந்நாள் இளையோருக்கான சிறப்பு நாளாக ஏற்றுக்கொள்ளப்பட்டது.

உசாத்துணை
---------

1. ↑  "ஐநா பிரகடனம் 54/120" (PDF). 2009-08-16 அன்று மூலம் (PDF) பரணிடப்பட்டது. 2007-08-11 அன்று பார்க்கப்பட்டது.

இவற்றையும் காண்க
----------------

* உலக இளையோர் நாள் (தொடர்பில்லாதது)

வெளி இணைப்புகள்
---------------

* ஐநா இணையதளத்தில் அனைத்துலக இளையோர் நாள் செய்திகள்
'என்றிமாட்சுலே', 1800, முதல் சீர்தரம்:முறுக்காணி சீர்தரம் 
**அனைத்துலக சீர்தரம்** (International standard) என்பது அனைத்துலக சீர்தர அமைப்புகளினால் வரையறைக்கப்படும் சீர்தரங்கள் ஆகும். இந்த சீர்தரங்கள், அனைத்து நாடுகளின் சீரிய ஆலோசனைகளுக்குப் பிறகு, உருவாக்கப்பட்டு, அனைவராலும் பின்பற்றப்படுகின்றன. ஒவ்வொரு நாட்டிற்குள்ளும் பின்பற்றப்பட சீர்தரங்கள் உருவாக்கப்பட்டு, அவையும் பிறநாடுகளுக்கு அறிவிக்கப்பட்டு, பின்பு அந்தந்த நாடுகளில் மட்டும் நடைமுறை படுத்தப்படுகின்றன. எடுத்துக்காட்டாக, இந்திய தர நிர்ணய அமைவனம் என்பது இந்தியாவில் மட்டும் பின்பற்றப்படும் சீர்தரம் ஆகும். அதே வகையில், பல சீர்தரங்கள் உலகில் உள்ள நாடுகளுக்கு பொதுவாகத் தேவைப்படுகின்றன. அவையும் கூட்டாக உருவாக்கப்பட்டு, அனைவராலும், அனைத்து நாடுகளும் பின்பற்றப்படுகின்றன. எடுத்துக்காட்டாக, அனைத்துலக மின்தொழினுட்ப ஆணையம் (International Electrotechnical Commission), சீர்தரத்துக்கான அனைத்துலக நிறுவனம் என்பனவற்றைக் கூறலாம். 'என்றிமாட்சுலே' (Henry\_Maudslay) என்பவர் முறுக்காணிகளுக்குரிய சீர்தரங்களை, 1800 ஆம் ஆண்டு உருவாக்கி, தொழிற்புரட்சியின் வேகத்தினை அதிகப்படுத்தினார். கிராம்டன்(R. E. B. Crompton) என்பவர் 1906 ஆம் ஆண்டு அனைத்துலக மின்தொழினுட்ப விதிகளை உருவாக்கி, பன்னாட்டு நிறுவனங்களுக்கு அடித்தளம் வகுத்தார்.

மேற்கோள்கள்
-----------

1. ↑  Wang Ping (April 2011), *A Brief History of Standards and Standardization Organizations: A Chinese Perspective* (PDF), EAST-WEST CENTER WORKING PAPERS, 2019-06-12 அன்று மூலம் (PDF) பரணிடப்பட்டது, 2018-01-13 அன்று பார்க்கப்பட்டது
2. ↑  *Colonel Crompton*, IEC Website பரணிடப்பட்டது 2010-09-03 at the வந்தவழி இயந்திரம்
தற்கால அறிவியல் அணுகுமுறை மேற்குலகில் ஏறக்குறைய கி.பி 1550 ஆண்டுக்கு பின்னர் தோற்றம் பெற்றது. அறிவியல் அணுகுமுறையின் ஒரு முக்கிய செயற்பாடு தகவல்களைத் துல்லியமாக பகிர்வதாகும். அதற்கு துணையாக துறைசார்களால் தரம் அறியப்பட்ட அல்லது மீள்பார்வை செய்யப்பட்ட ஆய்வு ஏடுகளில் அறிவியல் முன்னேற்றங்கள் பதிவுசெய்யப்படுகின்றன. எந்த மொழியில் இந்த ஏடுகள் கூடுதலாக வெளியிடப்படுன்றனவோ அம்மொழிசார் மக்களுக்கு இந்த அறிவு இலகுவில் கிட்டிவிடுகின்றது. எந்த மொழிகளில் அறிவியல் ஆய்வு ஏடுகள் ஓரளவாவது வெளிவருகின்றனவோ அவற்றை **அறிவியல் மொழிகள்** என்றும், எதில் கூடுதலாக வெளிவருகின்றனவோ அதை அறிவியலின் மொழி என்றும் கூறலாம். அறிவியல் மொழி என்ற தரம் எந்த ஒரு மொழியின் தனிப்பட்ட தன்மையிலும் இல்லை, அதன் பயன்பாட்டில்தான் தங்கியிருக்கின்றது.

வரலாற்றில் வெவ்வேறு காலகட்டங்களில் வெவ்வேறு மொழிகள் அறிவியலின் மொழியாக இருந்து வந்துள்ளன. தொடக்கத்தில் இலத்தீன், பிரெஞ்சு, ஜெர்மன் மொழிகளும் பின்னர் ஆங்கிலமும் உருசிய மொழியும் அறிவியல் மொழிகளாக இருந்தன. இன்று ஆங்கிலமே தனிப் பெரும் அறிவியல் மொழியாக இருக்கின்றது.

ஆங்கிலத்தின் அறிவியல் மேலாண்மை உறுதியானது. ஆனால் அது தொடர்ந்து தனிப்பெரும் அறிவியல் மொழியாக இருக்கும் என்று உறுதியாக சொல்ல முடியாது. சீனம், யப்பானிய மொழி,உருசியன்,பிரேஞ்சு, அரபு,ஸ்பானிஸ்,இந்தி போன்ற மொழியினரின் அறிவியல் பங்களிப்பு கூடும் பொழுது அவர்கள் அவர்களது மொழியிலேயே கருத்து பரிமாற முயலலாம். அந்த சந்தர்ப்பத்தில் ஆங்கிலத்தின் முக்கியத்துவம் குறையலாம். மேலும் பொறிமுறை மொழிபெயர்ப்பு விருத்தி பெறும் பொழுது மொழி இடைவெளிகள் குறையும்.

அறிவியல் மொழியாக தமிழ்
----------------------

*முதன்மைக் கட்டுரை: அறிவியல் தமிழ்*

தமிழில் சமய, அற, இலக்கிய படைப்புக்கள் ஆக்கப்பட்டது போன்ற அளவுக்கு அறிவியல் படைப்புக்கள் படைக்கப்படவில்லை. தொல்காப்பியம், திருக்குறள், பெரியபுராணம் போன்ற படைப்புக்களில் அறிவியல், மெய்யியல், புவியியல், வரலாற்று தகவல்கள் செறிவாக கிடைத்தாலும் தமிழரின் இலக்கியங்கள் பெரும்பாலும் இன்பவியல் இலக்கியங்களாகவே அமைகின்றன. சமஸ்கிருதத்தில் கிடைக்கும் அறிவியல் தகவல்களுக்கு இணையாக கூட தமிழில் அறிவியல் இலக்கியங்கள் இல்லை. இதற்கு தமிழ் அறிவியலாளர்களும் சமஸ்கிருதத்திலேயே தமது படைப்புக்களை பல காலங்களில் நல்கினர் என்பது இங்கு குறிப்படத்தக்க ஒரு காரணம். இன்று தமிழ் அறிவியலாளர்கள் ஆங்கிலத்தில் தமது ஆய்வுக் கட்டுரைகளை படைப்பது இதற்கு ஒப்பானது.

இன்று தமிழ் அறிவியல் படைப்புகள் பெரும்பாலும் மொழிபெயர்ப்பே. தமிழில் மூல ஆக்கங்கள், வழிமுறை-கோட்பாடு-மெய்யியல் பின்னணி ஆய்வுகள் மிக அரிது. இச்சூழலில் இயற்கை அறிவியல் துறையில் இயங்கும் தமிழர்களுக்கு தமிழின் பயன் மிகக் குறைவு அல்லது இல்லை.

தாய் மொழியில் அறிவியல் படைப்புக்கள் தேவையா? முடியுமா? என்ற கேள்வி இங்கே முன்வைக்கப்படுகின்றது. ஜப்பானியர்களின் பொருளாதார எழுச்சியும் அவர்களின் மொழிக் கொள்கையும் இது சாத்தியமே என்பதை தெளிவாக காட்டுகின்றது. எனினும் மொழிகளுக்கிடையே ஒரு படிநிலை வலு அடுக்கமைவு உண்டு. தமிழ் எந்த அளவுக்கு அறிவியல் மொழியாக எளிச்சி பெற முடியும் என்பது கேள்விக்குறியே.

இவற்றையும் பார்க்க
------------------

* அனைத்துலக மொழிகள்

வெளி இணைப்புகள்
---------------
**கணேஷ் கோஷ்** (Ganesh Ghosh) (22 சூன் 1900 - அக்டோபர் 16, 1994) ஓர் வங்காள இந்திய சுதந்திர இயக்க ஆர்வலர், புரட்சியாளர் மற்றும் அரசியல்வாதி ஆவார்.

இளமை்காலம்
----------

கணேஷ் கோஷ் வங்காளதேசத்தில் உள்ள சிட்டகொங்கில், சூன் 22, 1900 ஆம் ஆண்டில் பிறந்தார். 1922 ஆம் ஆண்டில், அவர் கல்கத்தாவில் வங்கிக் தொழில்நுட்ப நிறுவனத்தில் கல்விக் கற்றார். பின்னர், அவர் சிட்டகாெங்கில் உள்ள யுகாந்தர் கட்சியின் உறுப்பினரானார். 1930 ஆம் ஆண்டு ஏப்ரல் மாதம் 18 ஆம் தியதி சூரியா சென் மற்றும் பிற புரட்சியாளர்களுடன் சேர்ந்து சிட்டகொங் ஆயுதப் படைத் தாக்குதலில் ஈடுபட்டார். அவர் சிட்டகொங்கில் இருந்து தப்பிச் சென்று ஹூக்ளி, சந்தன்நகரில் தஞ்சம் அடைந்தார். சில நாட்கள் கழித்து காவல்துறை அணையர் சார்லஸ் டெகார்ட் சந்தன்நகரில் அவர் தங்கியிருந்த வீட்டை தாக்குதல் நடத்தி இவரை கைது செய்தார். அப்போது ஒரு இளம் சக புரட்சியாளரான ஜீபான் கோஷல், அலிஸ் மாக்கன் என்பவர்கள் தாக்குதல் நடத்தியதில் காவல்துறையினரால் கொல்லப்பட்டனர்.

விசாரணைக்குப் பின்னர், கணேஷ் கோஷ் 1932ல் போர்ட் பிளேரில் உள்ள சிற்றறைச் சிறையில் அடைக்கப்பட்டார். பின்னர் 1946இல் சிறையில் இருந்து விடுதலை செய்யப்பட்ட பின்னர், இவர் கம்யூனிஸ்ட் கட்சியில் இணைந்து, இந்திய கம்யூனிஸ்ட் கட்சியின் உறுப்பினராக ஆனார். சுதந்திரத்திற்குப் பிறகு, இவர் கட்சியின் தலைவராக ஆனார். 1964ல் இந்திய கம்யூனிஸ்ட் கட்சியில் பிளவு ஏற்பட்ட பின்னர், இந்திய கம்யூனிஸ்ட் கட்சியுடன் (மார்க்சிஸ்ட்) வழிநடத்தியார். 1952, 1957 மற்றும் 1962 ஆண்டுகளில் பெல்காச்சியாவின் இந்திய கம்யூனிஸ்ட் கட்சியின் வேட்பாளராக மேற்கு வங்க சட்டமன்றத்தில் தேர்ந்தெடுக்கப்பட்டார். 1967 ஆம் ஆண்டில் கல்கத்தாவின் தென் மக்களவை தொகுதியிலிருந்து இந்திய மார்க்சிஸ்ட் வேட்பாளராக நான்காவது மக்களவைக்குத் தேர்ந்தெடுக்கப்பட்டார். பின்னர் 1971 ஆம் ஆண்டு மக்களவைத் தேர்தலில் கல்கத்தாவின் தென்பகுதியில் உள்ள இந்திய கம்யூனிஸ்ட் கட்சி (மார்க்சிஸ்ட்) வேட்பாளராக முன்னிறுத்தப்பட்டார். ஆனால் இந்த முறை 26 வயதான ப்ரியா ரஞ்சன் டாஷ் முனிஷால் தோற்கடிக்கப்பட்டார்.

மேற்கோள்கள்
-----------

1. ↑  Sangshad Bangali Charitabhidhan, Editor: Anjali Basu, 2nd part, 4th Edition, Sahitya Sangshad, 2015, Kolkata
2. ↑  Chandra, B & others (1989). *India's Struggle for Independence 1857-1947*, New Delhi: Penguin, ISBN 9780140107814, p.251-2

வெளி இணைப்புகள்
---------------

* முக்ததாரா கட்டுரை
**கண் குத்திப் பாம்பு** அல்லது **பச்சைப் பாம்பு** (Ahaetulla nasuta) என்பது ஒரு ஆபத்தில்லா பாம்பு ஆகும். இப்பாம்பு ඇහැටුල්ලා (ahaetulla) என்று சிங்களத்தில் அழைக்கப்படுகிறது. இவை இந்தியா, இலங்கை, வங்கதேசம், பர்மா, தாய்லாந்து, கம்போடியா, வியட்நாம் போன்ற நாடுகளில் காணப்படுகிறது.

விளக்கம்
--------

இரை உண்ணும் பாம்பு
கழுத்தையும், உடலையும் புடைத்துக் காண்பித்து அச்சுருத்தும் நிலையில் செதில்களுக்கு இடையே கருமையும், வெண்மையும் கலந்த வரிவடிவம்.
பச்சைப் பாம்புகள் ஒரு பகலாடி ஆகும். இதன் கடைவாயில் நச்சுப்பற்கள் உள்ளதால் தமது இரையைப் பிடித்து தனது வீரியமில்லாத நஞ்சை செலுத்திக் கொன்றுவிடும். இதன் உணவு தவளை, பல்லி, போன்றவை ஆகும். தான் அச்சுறுத்தப்படும்போது தனது கழுத்தையும், உடலையும் புடைத்துக் காண்பிக்கும். அப்போது செதில்களுக்கு இடையே கருமையும், வெண்மையும் கலந்த வரிவடிவத்தைக் காணலாம். மேலும் இவை தங்கள் வாயைத் திறந்து அச்சுறுத்தப்படும் திசையில் தங்கள் தலையை காட்டும். இதன் கூரான தலையைக் கொண்டு மனிதர்களின் கண்களைக் கொத்தி குருடாக்கிவிடும் என இந்தியாவின் தெற்குப் பகுதிகளில் (தமிழ்நாட்டில்) ஒரு கட்டுக்கதை உள்ளது. இந்தப் பாம்பு இனங்கள் முட்டைகளை தாயின் உடலில் உள்ளேயே வைத்து குஞ்சுகளை ஈனுகின்றன. இப்பாம்புகள் ஆண் துணை இல்லாமால்கூட சூல்தரித்து குட்டிகளைப் பெற்றெடுக்கும் திறனைப் பெற்றிருக்கலாம் எனக் கருதப்படுகிறது. லண்டன் உயிரியல் பூங்காவில் உள்ள ஒரு பெண் பாம்பு ஆகஸ்ட் 1885 ஆண்டிலிருந்து ஆண் துணையின்றி பிரித்து வைக்கப்பட்ட நிலையில், 1888 ஆம் ஆண்டு ஆகஸ்ட் மாதம் குட்டிகளை ஈன்றது. இவை இலேசான நஞ்சினைக் கொண்டுள்ளன. இதனால் தீண்டப்பட்டவருக்கு மூன்று நாட்கள் வீக்கம் இருக்கும்.

மேற்கோள்கள்
-----------

1. ↑  Wall, Frank 1905. A popular treatise on the common Indian snakes. Part 1. J. Bombay Nat. Hist. Soc. 16:533-554.
2. ↑  "Snakes of Sri Lanka". 2005-05-19 அன்று மூலம் பரணிடப்பட்டது. 2015-09-02 அன்று பார்க்கப்பட்டது.
**அக்கரம்பல்லி** *(Akkarampalle)* என்பது இந்தியாவின் ஆந்திரப்பிரதேச மாநிலத்தில் உள்ள சித்தூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். திருப்பதி நகர மண்டலத்தின் திருப்பதி வருவாய் வட்டத்தில் இவ்வூர் அமைந்துள்ளது.

புவியியல் அமைப்பு
-----------------

13°39′00″ வடக்கு 79°25′12″ கிழக்கு என்ற அடையாள ஆள்கூறுகளில் அக்கரம்பல்லி பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அக்கரம்பல்லி ஊரின் மக்கள் தொகை 20,325 ஆகும். இத்தொகையில் 51 சதவீதத்தினர் ஆண்கள் மற்றும் 49 சதவீதத்தினர் பெண்கள் ஆவர். சராசரியாக இவ்வூரின் படிப்பறிவு 62% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 57% ஆகவும் பெண்களின் படிப்பறிவு சதவீதம் 43% ஆகவும் இருந்தது. மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.

மேற்கோள்கள்
-----------

1. 1 2  "District Census Handbook - Chittoor" (PDF). *Census of India*. p. 19–21,58. 4 November 2015 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**அகோரம்** என்பது சிவபெருமானின் ஐந்து முகங்களில் அழிக்கும் பணிபுரியும் முகமாக கருதப்பெறுகிறது.

சிவத்தோற்றம்
------------

சிவபெருமானை நோக்கி கடும் தவத்தில் ஆழ்ந்த படைப்பின் கடவுளான பிரம்மதேவனுக்கு, நெருப்பு மற்றும் வாள் ஆகியவற்றை தாங்கிய கரிய உருவத்தில் காட்சியளித்தார். இந்த உருவம் அகோரம் என்று அழைக்கப்படுகிறது. இத்தோற்றத்தில் சிவபெருமான் சிவமந்திரத்தினை லட்சம் முறை உச்சரிப்பவர்கள் கையிலையை அடைவர்கள் என்ற வரம் தந்தார். இத்தோற்றம் பற்றி மகாபுராணங்களில் ஒன்றான லிங்க புராணத்தில் எடுத்துரைக்கப்பட்டுள்ளது.

சிவ முகம்
---------

இது சிவபெருமானின் ஐந்து முகங்களில் மூன்றாவது முகமாகும். இம்முகம் கருப்பு நிறமுடையதெனவும், தெற்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக ருத்திர தாண்டவம் ஆடி அழிக்கும் பணிபுரிகின்றார்.பஞ்சபூதங்களில் நெருப்பின் தன்மை வாய்ந்ததாக இம்முகம் கருதப்படுகிறது. 

சிவபெருமான் அகோர முகத்தி்லிருந்து விஜயம், நிசுவாசம், சுவாயம்புவம், அனலம், வீரம் ஆகிய ஐந்து ஆகமங்களை தோற்றுவித்தார்.

மேற்கோள்களும் குறிப்புகளும்
---------------------------

1. ↑   இலிங்க புராணம்- தினமலர் கோயில்கள்
2. ↑   பரணிடப்பட்டது 2013-05-07 at the வந்தவழி இயந்திரம் ஆகம சாஸ்திரம் சுப்ரமணிய சிவாச்சார்யா அம்மன் தரிசனம் இணையதளம்

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
உட்செவிச்சுருள் பதியம்
**உட்செவிச்சுருள் பதியம்** அல்லது **காது உட்பதியக் கருவி** என்பது பிறப்பிலேயே முற்றிலும் செவிட்டுத் தன்மை உடைய ஒருவர் கேட்க உதவும் ஒரு இலத்திரனிய கருவி. (வயதானவர்கள் பெருத்திக்கொள்ளும் கேட்புக் கருவி என்பது வேறு) இது பெரும்பாலும் குழந்தை பருவத்திலேயே, அறுவைச் சிகிச்சை மூலம் காதினுள் பதிய வைக்கப்படுகிறது. இது ஒலியைப் பெருக்கித்தரும் கேள்விக்கருவி அன்று. மாறாக, இது உட்செவிச்சுருளுக்குள் இருக்கும் இன்னும் தொழிற்படக்கூடிய ஒலி நரம்பணுக்களை மின்புலத்தால் தூண்டிவிடுவதன் மூலம் கேட்க உதவுகின்றது.

கருவி
-----

இந்தக் கருவியானது வெளிக்கருவி, உட்கருவி என இரண்டு பகுதிகளாக உள்ளது. வெளிக்கருவியைக் காதுக்குப் பின்புறம் வெளியில் தெரிவதுபோல் பொருத்தப்படுகிறது. இதில் நுண் ஒலிவாங்கி (மைக்ரோபோன்), ஒலிபெருக்கி, ஒலியை உள்ளே அனுப்பும் அமைப்பு, மின்கலன் ஆகியவை உள்ளன. நுண் ஒலிவாங்கி ஒலியைக் கிரகிக்கிறது. ஒலிபெருக்கி ஒலியின் அதிர்வுகளை அதிகப்படுத்தி, டிஜிட்டல் சமிக்ஞைகளாக மாற்றுகிறது. இந்த சமிக்ஞைகளை இதில் உள்ள ஓர் அலைபரப்புக் கருவியானது (Transmitter) காதின் உட்கருவிக்கு அனுப்பிவைக்கிறது.

உட்கருவியில் ஒலிவாங்கி, ஸ்டுமுலேட்டர் (Stimulater), காந்தம் ஆகியவை அடங்கியுள்ளன. இதை அறுவை சிகிச்சையினால் காதின் பின்புறம் தோலுக்கு அடியில் பொருத்தி, தையல் போடப்பட்டுவிடுகிறது. கம்பிபோல் இருக்கும் ஸ்டுமுலேட்டரை உட்காதில் உள்ள நத்தை எலும்பில் (Cochlea) பொருத்தப்படுகிறது. அலைபரப்பி மூலம் வரும் ஒலிகளை, ஒலிவாங்கி கவர்ந்து ஸ்டுமுலேட்டருக்கு அனுப்பிவைக்கிறது. பிறகு, ஸ்டுமுலேட்டரானது டிஜிட்டல் சமிக்ஞைகளை மின்சமிக்ஞைகளாக மாற்றி, செவி நரம்பு வழியாக மூளைக்கு அனுப்புகிறது. அங்கே ஒலிகள் பகுக்கப்பட்டு கேட்கும் திறன் செயலுக்கு வருகிறது.

கருவி பொருத்தியபிறகான செயல்பாடுகள்
----------------------------------

பிறந்த ஆறு மாதங்களுக்குள் குழந்தைக்குக் காது கேளாமை உள்ளதைக் கண்டுபிடித்து, ஐந்து வயதுக்குள் இக்கருவியைப் பொருத்திவிட்டால். குழந்தைக்குக் கேட்கும் திறனையும் பேச்சுத் திறனையும் உண்டாக்க இயலும். அறுவை சிகிச்சைக்குப் பின் குறைந்தது வாரத்தில் ஐந்து நாட்களுக்கு கேட்பியல் மருத்துவர் (Audiologist) மற்றும் பேச்சுப் பயிற்சியாளர் (Speech Therapist) மூலம் குழந்தைக்குப் பயிற்சி கொடுப்பது அவசியம். வீட்டிலும் இந்தப் பயிற்சி தொடர வேண்டும். முதல் மூன்று மாதங்களுக்கு சிகிச்சை மேற்கொண்ட மருத்துவமனையிலேயே இந்தப் பயிற்சிகள் வழங்கப்படும். அதன்பின்னரும் மூன்றாண்டு காலத்துக்கு குழந்தைக்கு பேச்சுப் பயிற்சி கொடுக்கப்பட வேண்டியது அவசியம் இதை தனியார் பயிற்சி மையங்களில் இப்பயிற்சிகளை பெறவேண்டி இருக்கும்.

மேற்கோள்கள்
-----------

1. ↑  கு. கணேசன் (2 அக்டோபர் 2017). "காது உட்பதியக் கருவி: நல்ல திட்டம் வீணாகலாமா?". *கட்டுரை*. தி இந்து தமிழ். 2 அக்டோபர் 2017 அன்று பார்க்கப்பட்டது.